er stórvaxin jurt sem vex einkum í klettum , oft við hreiðurstaði fugla , eða í hólmum úti í vötnum . Hann er mjög áberandi í Mývatnssveit , og vex þar hvarvetna meðfram ströndum vatnsins , í eyjunum , og jafnvel meðfram vegum og heima við bæi . Af þeim ástæðum hefur hann stundum verið nefndur Mývatnsdrottning . Hann virðist vera sjaldgæfur á Suðurlandi austan Ölfusár og á Austurlandi . Auk hinna náttúrlegu vaxtarstaða finnst hann alloft sem slæðingur meðfram vegum og á þéttbýlisstöðum . Oft ruglast menn á aronsvendi og hlíðableikju . Hlíðableikjan hefur svipuð gul blóm í löngum klasa eins og aronsvöndurinn , en auðvelt er að þekkja þessar tvær tegundir í sundur á laufblöðunum . Aronsvöndurinn hefur blöð með lensulaga , óskiptum blaðgrunni , en blöð hlíðableikjunnar eru með fjaðurskiptum fæti .